**Návrh**

**Nariadenie vlády Slovenskej republiky**

**z ......... 2016,**

**ktorým sa uznáva kúpeľné miesto Červený Kláštor a vydáva Štatút kúpeľného miesta Červený Kláštor**

Vláda Slovenskej republiky podľa § 35 ods. 10 zákona č. 538/2005 Z. z. o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a o zmene a doplnení niektorých zákonov nariaďuje:

**§ 1**

Týmto nariadením vlády sa uznáva kúpeľné miesto Červený Kláštor a vydáva sa Štatút kúpeľného miesta Červený Kláštor, ktorý je uvedený v prílohe.

**§ 2**

Toto nariadenie vlády nadobúda účinnosť 1. januára 2017.

Príloha

k nariadeniu vlády

č. ..../2016 Z. z.

**ŠTATÚT KÚPEĽNÉHO MIESTA ČERVENÝ KLÁŠTOR**

**Čl. I**


**Rozsah kúpeľného miesta Červený Kláštor a kúpeľného územia v kúpeľnom mieste Červený Kláštor**


1. Územie kúpeľného miesta Červený Kláštor sa nachádza v okrese Kežmarok a tvorí ho časť katastrálneho územia Červený Kláštor v rozsahu uvedenom na obrázku č. 1. Časť kúpeľného miesta Červený Kláštor je súčasťou Pieninského národného parku a jeho ochranného pásma.[[1]](#footnote-1))
2. Rozsah kúpeľného územia v kúpeľnom mieste Červený Kláštor (ďalej len „kúpeľné územie“) je vyznačený na obrázku č. 2; vyznačuje sa v územnoplánovacej dokumentácii obce Červený Kláštor a v katastri nehnuteľností.
3. Opis hraníc kúpeľného územia v kúpeľnom mieste Červený Kláštor:
4. západná hranica vedie po hranici katastrálneho územia Červený Kláštor popod úpätie priľahlého svahu ku hranici katastrálneho územia Lechnica,
5. južnú hranicu tvorí hranica katastrálneho územia Červený Kláštor a katastrálneho územia Lechnica až k ľavému okraju cesty II. triedy 543,
6. východná hranica pokračuje popri ľavom okraji cesty II. triedy 543 Veľký Lipník – Spišská Stará Ves až k potoku Lipník, kde kolmo prechádza cestou II. triedy 543 a vedie popri pravom okraji potoka Lipník k pozemku parcelné číslo 832/1 v katastrálnom území Červený Kláštor, ktorú južným smerom celú kopíruje a napája sa tak na severnú hranicu,
7. severná hranica pokračuje cez cestu II. triedy 543 po uhlopriečke a kolmo na pozemok parcelné číslo 834 v katastrálnom území obce Červený Kláštor cez potok Lipník a napája sa na západnú hranicu.

**Čl. II**

**Opatrenia na ochranu kúpeľného miesta Červený Kláštor**

1. V kúpeľnom mieste Červený Kláštor možno realizovať a prevádzkovať len také stavby a prevádzky, ktoré nenarušujú vykonávanie kúpeľnej starostlivosti v prírodných liečebných kúpeľoch a dodržiavanie liečebného režimu na kúpeľnom území v kúpeľnom mieste Červený Kláštor.
2. Obhospodarovať lesné porasty v kúpeľnom mieste Červený Kláštor je možné iba v súlade s podmienkami kúpeľného prostredia, hydrologickými a klimatickými podmienkami a v súlade s osobitným predpisom[[2]](#footnote-2)).
3. Objekty na kúpeľnom území v kúpeľnom mieste Červený Kláštor je potrebné udržiavať v stave, ktorý nebude pôsobiť rušivo na kúpeľné prostredie.





1. ) Nariadenie vlády Slovenskej republiky č. 47/1997 Z. z. o Pieninskom národnom parku v znení nariadenia vlády Slovenskej republiky č. 335/2004 Z. z. [↑](#footnote-ref-1)
2. ) Zákon č. 326/2005 Z. z. o lesoch v znení neskorších predpisov. [↑](#footnote-ref-2)